Jyske Efterretninger, 1812-09-03
Fra Premierlieutenant Falsen, Commandeur af Dannebrogen, er til Hs. Maj. indgivet følgende allerunderdanigste Rapport, dateret Briggen Attack, til Ankers ved Udbye høi, d. 19 August 1812: "Fra Grenaae observeredes ved Solens Nedgang d. 18de 2de Brigger, en liden Kutter og 2de Luggere, der kom N. fra, og faaes omtrent 2 Miil N. O. af Landet. Vinden østlig B. S. Kuling. Kl. 8 en halv, da det løiede lidt af, besluttede jeg at attaqvere Fienden med otte Kanonschalupper og sex Kanonioller. Kl. 11 vare vi Fienden paa Kanonskuds Distance og begyndte Affairen med al den Force Kulingen og den svære Søe tillod. De fiendtlige Skibe holdt ved Vinden ud fra Land, medens de besvarede vores Kanonade. Efter 3 Timers Engagement var Briggen Attack saa forskudt, at den holdt plat ind imod Landet, for at sætte sig paa Grund, da Briggen Rangler, der imidlertid havde faaet frisk Kuling, for at redde den anden Brig, har lige ned paa Flotillen, og nødte den til at vende sin Opmærksomhed fra Attack. Paa PistolskudsDistance blev han i tre fierdedeel Time saaledes engageret af Flotillen, at han maatte søge sin Redning ved Flugten. Flotillen var nu kommet saa langt til Søes, at jeg ei ansaae det forsvarligt, at forfølge Briggen længere, uagtet den var i en næsten hielpeløs Forfatning. Vi vendte derfor tilbage til Briggen Attack, som gik os af Sigte under Landet i S. O. Efter en halv Times Søgning fandt vi den, og engagerede den saa klods, at den Kl. 3 en halv efter det ærefuldeste Forsvar strøg sit Flag for Deres Majestæts Flotille. Briggen er armeret med 11 18pd. Karonader og 2de 12pd. Kanoner, bemandet med 53 Mand, ført af Capt. Simmons. Foruden denne erobredes en LuggerChaluppe paa 14 Aarer, udsendt fra den engelske Fregat Hamadryad. Briggen er særdeles meget forskudt paa Seil, Reisning og Skraag; den har 2 Døde og 9 Saarede. Vi vare saa lykkelige, ingen Folk at have mistet, men Baadene have lidt noget. Briggen Rangler saaes ved Dagens Ankomst i en meget forskudt Forfatning med 2de Skide styrende af Anholt. Tre fiendtlige Brigger og en Kutter have fulgt os fra Grenaae til Trecaae Mølle uden at vove Engagement. Jeg finder det ufornødent, allerunderdanigst at anbefale Deres Majestæt Dhrr. Lieutenanter Fogs, Wigelsens, Bloms og Lindes udmærkede Forhold under Afsairen, da deres fortrinlige Krigerværd er Deres Majestæt bekiendt. Dhrr. Maanedslieutenanter Gruner, Mortensen, Tuxen, Fæddersen, Theisen, Nissen, Heitmann, Knudsen og Hansen have særdeles Fordring paa min bedste Anbefaling. Saaledes haver ogsaa hele Mandskabet for dets Raskhed og Anstrængelse ei allene under Affairen, men ved at buxere Briggen 5 a 6 Miil, inden vi naaede Havn med den, gjort sig fortient til Deres Majestæts Naade." - Det har bedaget Hs. Majestæt allernaadigst at tilkiendegive Premierlieutenant de Falsen i Særdeleshed og samtlige af ham benævnte Officerer saavelsom Mandskabet i Almindelighed Singsærdeles Tilfredshed med deres i denne Affaire udviste Kiækhed. Hals Skandse den 16 Aug. 1812. Kl. 12 i Nat havde vi her igien et Besøg af Vennerne. Vi fyrede fra alle Batterierne baade her og i Egense vel en god Time, alt ef der Aarthag, og efter, Blinker, som af og til viste sig Fiorden; det var hælmørkt, 3 Varkasser og en Slup vare herinde ved Skibsbroen; de toge en Recognosceerbaad og en svenske Baad, samt overhalede en norsk Skonnert, som de fortode, de Kuglerne hvinede og sloge om, maaskee paa dem; ligeledes maatte de forlade den svenske Baad, som kom paa Grund, og ved hvilken det ogsaa var farligt for dem at være; men desværre Recognoseerbaaden med een Mand, som havde Vagt, fik de uden for Jndløbet; den anden var i Land, for at melde hans Lieutenant Tetens Fiendens Ankomst; da det blev Dag vare de endnu ikke ude af Fiorden; hvorfore vi sendte 3 Baade med Soldater ud efter dem; men da havde de allerede Forspringer, og vare og forstærke, saa meget meer, som Recognosceerbaaden nu ogsaa var stærkt besat, og Briggerne samt Barkasserne var nær uden for.